smcproject/ml-wiki-sentences huggingface dataset:
ഇന്ത്യയിലെ ഒരു നദിയാണ് ഭീമ .
മഹാരാഷ്ട്ര , കർണാടക , ആന്ധ്രാപ്രദേശ്‌ എന്നീ സംസ്ഥാനങ്ങളിലൂടെയാണ് ഈ നദി ഒഴുകുന്നത്.
725 കിലോമീറ്റർ ആണ് ഇതിന്റെ നീളം.
മഹാരാഷ്ട്രയിലെ രണ്ട് പ്രധാന നദികളിലൊന്നായ കൃഷ്ണ നദിയുടെ പ്രധാനപ്പെട്ട പോഷക നദിയാണ് ഭീമ.
ഇതിന്റെ ഫലഭൂവിഷ്ടമായ നദിക്കരകൾ വളരെ ജനസാന്ദ്രമാണ്.
ഇന്ത്യയിലെ മഹാരാഷ്ട്ര സംസ്ഥാനത്തിൽ സഹ്യാദ്രിയുടെ പടിഞ്ഞാറ് ഭാഗത്ത്  കരജതിന് അടുത്തായി സ്ഥിതിചെയ്യുന്ന ഭീമശങ്കർ മലനിരകളിലാണ് ഭീമാ നദിയുടെ ഉദ്ഭവം.
ഉദ്ഭവസ്ഥാനത്തുനിന്ന് ഭീമാ നദി തെക്ക്-കിഴക്കൻ ദിശയിൽ 725 കിലോമീറ്റർ ദൂരം ഒഴുകുന്നു.
ഈ നീണ്ട യാത്രയിൽ പല ചെറു നദികളും ഭീമയിൽ വന്ന് ചേരുന്നു.
കുന്ദലി , ഘോദ് , ഭാമ , ഇന്ദ്രയാനി , മൂല , മുത , പാവ്ന എന്നിവയാണ് പൂനെ പ്രദേശത്ത് ഇതിന്റെ പ്രധാന പോഷക നദികൾ.
ചാന്ദനി , കാമിനി , മോശി , ബോറി , സിന , മാൻ , ഭോഗ്വാട്ടി , നിര എന്നിവയാണ് സോലാപൂറിലെ ഇതിന്റെ പ്രധാന പോഷക നദികൾ.
കർണാടകയിലെ റായ്ചൂരിന് 24 കിലോമീറ്റർ വടക്കുമാറി കർണാടക- തെലങ്കാന അതിർത്തിയിൽ വച്ച് ഭീമാനദി കൃഷ്ണാനദിയിൽ ലയിയ്ക്കുന്നു.
ഈ ഘട്ടത്തിൽ വാസ്തവത്തിൽ ഭീമയ്ക്ക് കൃഷ്ണയെക്കാൾ നീളമുണ്ട്.
ദ്വാദശ ജ്യോതിർലിംഗങ്ങളിലൊന്നായ ഭീമശങ്കരം , പണ്ഡർപൂർ വിഠോബാ ക്ഷേത്രം എന്നീ പ്രസിദ്ധ ദേവാലയങ്ങൾ ഈ നദിയുടെ കരയിലാണ്.
ഭീമാ ബായ് ഹോൾക്കർ
ഇൻഡോറിലെ മഹാരാജാവായിരുന്ന യശ്വന്ത് റാവു ഹോൾക്കറുടെ മകളായിരുന്നു ഭീമാ ബായ് ഹോൾക്കർ (ജീവിതകാലം: 1795 സെപ്റ്റംബർ 17 - 28 നവംബർ 1858).
അവർ രാജ്ഞി അഹല്യാബായ് ഹോൾക്കറുടെ ചെറുമകളും മൽഹാർ റാവു ഹോൾക്കർ മൂന്നാമന്റെ മൂത്ത സഹോദരിയുമായിരുന്നു.
1817-ൽ, ഭീമാ ബായ് ഹോൾക്കർ ബ്രിട്ടീഷ് കേണൽ മാൽക്കത്തിനെതിരെ ധീരമായി പോരാടുകയും ഗറില്ല യുദ്ധത്തിൽ അദ്ദേഹത്തെ പരാജയപ്പെടുത്തുകയും ചെയ്തു.
മഹിദ്പൂർ യുദ്ധത്തിൽ വാളും കുന്തവും ഏന്തിയ 2,500 കുതിരപ്പടയാളികളുമായി |ഈസ്റ്റ് ഇന്ത്യാ കമ്പനിയെ അവർ നേരിട്ടു.
ഈ യുദ്ധത്തിൽ ഭീമാബായ് പ്രകടിപ്പിച്ച ധൈര്യവും നേതൃത്വപാടവവും 1857-ലെ സ്വാതന്ത്ര്യസമരത്തിൽ ബ്രിട്ടീഷുകാർക്കെതിരെ പോരാട്ടത്തിനിറങ്ങാൻ ഝാൻസിയിലെ റാണി ലക്ഷ്മിബായിയെ പ്രചോദിപ്പിച്ചതായി വിശ്വസിക്കപ്പെടുന്നു.
1858 നവംബർ 28-ന് ഇൻഡോറിൽ വച്ച് അവർ അന്തരിച്ചു.
1795 സെപ്റ്റംബർ 20-ന് ഇൻഡോറിലെ രാജ്‌വാഡയിലാണ് ഭീമാ ബായ് ഹോൾക്കർ ജനിച്ചത്.
മഹാരാജാ യശ്വന്ത് റാവു ഹോൾക്കറും മാജി കേശ്‌രി ബായിയും ആയിരുന്നു ഇവരുടെ മാതാപിതാക്കൾ.
തുടക്കകാലത്ത് ഭീമാ ബായ് ഹോൾക്കറുടെ പിതാവ്, മഹാരാജാ യശ്വന്ത് റാവു ഹോൾക്കർ കഴിവുറ്റ ഒരു ഭരണാധികാരിയായിരുന്നു.
രാജ്യത്തെ കൈപ്പിടിയിലൊതുക്കാനായി ബ്രിട്ടീഷുകാർ തക്കം പാർത്തിരിക്കുകയാണെന്ന കാര്യവും അദ്ദേഹത്തിന് അറിയാമായിരുന്നു.
എന്നാൽ പരിചാരകയായിരുന്ന തുൾസാബായിയിൽ അനുരക്തനായിത്തീർന്നതോടെ അദ്ദേഹത്തിന് രാജ്യകാര്യങ്ങളിലുള്ള ശ്രദ്ധ കുറഞ്ഞു വന്നു.
ഭരണപരമായ പ്രവർത്തനങ്ങളിൽ നിന്നൊഴിഞ്ഞ് കൂടുതൽ സമയവും അദ്ദേഹം തുൾസാബായിയോടൊത്ത് ചിലവഴിക്കാൻ ആഗ്രഹിച്ചു.
അധികാരമോഹമുണ്ടായിരുന്ന തുൾസാബായ് ഈ അവസരം തന്ത്രപൂർവം വിനിയോഗിച്ചു തുടങ്ങി.
മഹാരാജാവിന്റെ മകളെ കരുവാക്കി കാര്യങ്ങൾ തനിക്ക് അനുകൂലമാക്കുവാനായി അവർ ഭീമാ ബായിയോട് മാതൃവാൽസല്യം പ്രകടിപ്പിച്ച് വശത്താക്കുവാൻ ശ്രമിച്ചു.
എന്നാൽ തുൾസാബായിയുടെ ഈ പെരുമാറ്റത്തിലെ ഗൂഢലക്ഷ്യം ഭീമാ ബായ് മനസ്സിലാക്കിയിരുന്നു.
ഭീമാ ബായ് തന്റെ പിതാവിനെ തുൾസാബായിയിൽ നിന്നും പരമാവധി അകറ്റുവാൻ ശ്രമിച്ചു.
അതോടൊപ്പം അദ്ദേഹത്തെ ഭരണകാര്യങ്ങളിൽ സഹായിക്കുവാനും തുനിഞ്ഞിറങ്ങി.
ഇതോടെ ഭീമാ ബായിയെ കൊട്ടാരത്തിൽ നിന്നും ഒഴിവാക്കുവാനായി തുൾസാബായ് ശ്രമം തുടങ്ങി.
ഇതിനായി ഭീമാ ബായിയുടെ വിവാഹം നടത്തുവാൻ അവർ യശ്വന്ത്‌ റാവുവിൽ പ്രേരണ ചെലുത്തി.
ഇതിന്റെ ഫലമായി ഭീമാ ബായിയുടെ വിവാഹം നടന്നു.
എന്നാൽ അധികം വൈകാതെ തന്നെ ഭീമയ്ക്ക് തന്റെ ഭർത്താവിനെ നഷ്ടപ്പെടുകയാണുണ്ടായത്.
സ്വപിതാവിന്റെ കൊട്ടാരത്തിലേക്ക് മടങ്ങിയ അവർക്ക് ഒരു വിധവയുടെ ഏകാന്ത ജീവിതം നയിക്കേണ്ടി വരികയും ചെയ്തു.
അധികം വൈകാതെ അവരുടെ അച്ഛനും മരിച്ചു.
ഇൻഡോർ സംസ്ഥാനം പിടിച്ചെടുക്കാൻ ബ്രിട്ടീഷുകാർ പദ്ധതിയിടുന്നതായി അറിഞ്ഞപ്പോൾ, അഹല്യ ബായ് ഹോൾക്കറെയും തന്റെ പിതാവിനെയും പോലുള്ള പ്രഗത്ഭരായ പൂർവ്വികരുടെ രക്തവും വിയർപ്പും കൊണ്ട് അഭിവൃദ്ധി പ്രാപിച്ച തന്റെ മാതൃരാജ്യത്തെ വിദേശികളായ ബ്രിട്ടീഷുകാരുടെ പിടിയിൽ നിന്ന് രക്ഷിക്കണമെന്ന് അവർ തീരുമാനിച്ചു.
വിധവയുടെ മൂടുപടം നീക്കി, ബ്രിട്ടീഷുകാരോട് പോരാടുമെന്ന് അവർ പ്രതിജ്ഞയെടുത്തു.
മഹിദ്പൂർ യുദ്ധം
1817 ഡിസംബർ 21 ന്, സർ തോമസ് ഹിസ്‌ലോപ്പിന്റെ നേതൃത്വത്തിൽ ഈസ്റ്റ് ഇന്ത്യാ കമ്പനിയുടെ ഒരു സൈന്യം, 11 വയസ്സുള്ള മഹാരാജ മൽഹാർ റാവു ഹോൾക്കർ രണ്ടാമനും  22 വയസ്സുള്ള ഭീമാ ബായ് ഹോൾക്കറും നയിച്ച ഹോൾക്കർ സൈന്യത്തെ ആക്രമിച്ചു.
ഹോൾക്കർ സൈന്യത്തിന്റെ ഭാഗമായ പീരങ്കിപ്പട റോഷൻ ബേഗിന്റെ നേതൃത്വത്തിൽ 63 പീരങ്കികളുടെ നീണ്ട നിരയുമായി അവരെ ആക്രമിച്ചു.
ഒരു ഘട്ടത്തിൽ ബ്രിട്ടീഷുകാർ യുദ്ധത്തിൽ പരാജയത്തിന്റെ വക്കിലായിരുന്നു.
എന്നിരുന്നാലും, ഹോൾക്കറുടെ പക്ഷത്തായിരുന്ന ഗഫൂർ ഖാൻ ബ്രിട്ടീഷുകാരെ സഹായിച്ചു.
തന്റെ കീഴിലുള്ള സൈന്യവുമായി ഖാൻ യുദ്ധക്കളം ഉപേക്ഷിച്ചു.
ഇതേത്തുടർന്ന് ഹോൾക്കർമാർ നിർണ്ണായകമായി പരാജയപ്പെട്ടു.
ഈ തോൽവിക്ക് ശേഷം 1818 ജനുവരി 6-ന് നടന്ന മന്ദ്‌സൗർ ഉടമ്പടി പ്രകാരം ഖാന്ദേഷ് ജില്ല ഉൾപ്പെടെ സത്പുര പർവതനിരകൾക്ക് തെക്കുള്ള ഹോൾക്കർ പ്രദേശങ്ങളെല്ലാം ബ്രിട്ടീഷുകാർക്ക് വിട്ടുകൊടുത്തു.
ഭീമാ ബായ് ഹോൾക്കർ ബ്രിട്ടീഷ് കേണൽ മാൽക്കമിനെ വിവാഹം കഴിച്ചു.
അവർ പിന്നീട് മാൽക്കമിനൊപ്പം ഇംഗ്ലണ്ടിലേക്ക് താമസം മാറി.
ഭീമാ ഭോയ് മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Bhima_Bhoi_Medical_College_and_Hospital
ഭീമാ ഭോയ് മെഡിക്കൽ കോളേജ് ആൻഡ് ഹോസ്പിറ്റൽ, ബലംഗീർ ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ്.
ഒഡീഷയിലെ ബലംഗീർ ജില്ലയിലാണ് ഇത് സ്ഥിതി ചെയ്യുന്നത്.
കോളേജുമായി ബന്ധപ്പെട്ട ആശുപത്രി ബാലൻഗീർ ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
21.02 ഏക്കർ വിസ്തൃതിയുള്ള സ്ഥലത്താണ് കോളേജ് സ്ഥിതി ചെയ്യുന്നത്.
ബലംഗീർ ടൗൺഷിപ്പിനുള്ളിൽ നിന്ന് 5 കിലോമീറ്റർ അകലെ ആശുപത്രിയോട് അനുബന്ധിച്ചാണ് ഇത് സ്ഥിതി ചെയ്യുന്നത്.
12 ഏക്കർ സ്ഥലത്താണ് ആശുപത്രി സ്ഥാപിച്ചിരിക്കുന്നത്.
കോളേജ് സൈറ്റിൽ, അക്കാദമിക് ബ്ലോക്ക്, അഡ്മിനിസ്‌ട്രേറ്റീവ് ബ്ലോക്ക്, ഓഡിറ്റോറിയം, ഫാക്കൽറ്റി, സ്റ്റാഫ് ക്വാർട്ടേഴ്‌സ്, യുജി-ബോയ്‌സ് ഹോസ്റ്റൽ, യുജി-ഗേൾസ് ഹോസ്റ്റൽ, റസിഡന്റ്‌സ് ഹോസ്റ്റൽ, കഫറ്റീരിയ, കളിസ്ഥലം, ജിംനേഷ്യം തുടങ്ങിയവ സ്ഥാപിച്ചിട്ടുണ്ട്.
ICU, ICCU, SNCU എന്നിവയ്‌ക്കൊപ്പം എല്ലാ റെഗുലർ ക്ലിനിക്കൽ വിഭാഗങ്ങളുടെയും സേവന സൗകര്യമുള്ള 300 കിടക്കകളുള്ള ആശുപത്രിയിൽ ഓരോ ക്ലിനിക്കൽ ഡിപ്പാർട്ട്‌മെന്റിനും പ്രത്യേക ഒപിഡിയും ഉണ്ട്.
ഒഡീഷയിലെ ഭീമാ ഭോയ് മെഡിക്കൽ കോളേജ് എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
കോളേജ് സംബൽപൂർ സർവ്വകലാശാലയുമായി അഫിലിയേറ്റ് ചെയ്തിരിക്കുന്നു, കൂടാതെ ദേശീയ മെഡിക്കൽ കമ്മീഷനാൽ അംഗീകരിക്കപ്പെട്ടതുമാണ്.
ഭീമ സുൽത്താൻ രാജ്യം
ഭീമ സുൽത്താൻ രാജ്യം ഇന്തോനേഷ്യയിലെ സുമ്പാവ എന്ന പ്രദേശത്തിന്റെ കിഴക്കൻ ഭാഗത്തുള്ള ഒരു മുസ്ലിം രാജ്യമായിരുന്നു.
ഇത് ഇന്നത്തെ ഭീമ റീജൻസിയുടെ സ്ഥാനത്താണ് നിലനിന്നിരുന്നത്.
ഇത് പ്രാദേശികമായി വളരെ പ്രധാനപ്പെട്ട ഭരണസംവിധാനമായിരുന്നു.
മക്കസാറീസ്, മലയ രീതിയിലുള്ള ഒരു അതിസമ്പന്ന സംസ്കാരമായി വളർന്നു.
1669 മുതൽ 1949 വരെ ഭീമ രാജ്യം കോളണിശക്തികളുടെ നേരിട്ടല്ലാത്ത അധീനതയിലായിരുന്നു.
1958ൽ ഭീമ രാജ്യം ഇല്ലാതെയായി.
മുൻകാലത്ത്, സുമ്പാവ ദ്വീപ് 6 രാജ്യങ്ങളായി വിഭജിച്ചിരുന്നു.
സുമ്പാവ, തമ്പോറ, ദൊമ്പു, പെകത്ത്, സൻഗ്ഗാർ, ഭീമ എന്നിവയായിരുന്നു ആ ആറു രാജസ്ഥാനങ്ങൾ.
ഇവയിൽ, അവസാന നാലു രാജ്യങ്ങളിൽ ഭീമ ഭാഷകൾ എന്നറിയപ്പെടുന്ന ഒരു ഭാഷയാണ് സംസാരിച്ചിരുന്നത്.
ഭീമ സുൽത്താൻ രാജ്യം അതിനുമുമ്പ് ഒരു ഹിന്ദു-ബുദ്ധ രാജ്യമായിരുന്നു.
തദ്ദേശീയമായി ഈ രാജസ്ഥാനത്തെ വിളിച്ചിരുന്നത് Mbojo എന്നാണ്.
പ്രാദേശികമായ ഐതിഹ്യം പറയുന്നത്, പുരാണ കഥാപാത്രമായ ഭീമന്റെ രണ്ട് ആണ്മക്കളായിരുന്നു ഇന്ദെര ജമ്രുത്, ഇന്ദെര കെമല എന്നിവർ.
ഒപ്പം ഒരു സ്വർണ്ണ വ്യാളിസ്ത്രീയും അതിന്ദ്രീയശക്തിയുള്ളവരായിരുന്നത്രെ.
അവർ ശതോന്ദ ദ്വീപിൽ നിന്നും സംഭവ ദ്വീപിലേയ്ക്കു വന്ന് അവിടത്തെ ഭരണാധികാരികളായി ഭരണം നടത്തിയത്രെ.
ഭീമ രാജ്യത്തെപ്പറ്റി 15, 16 നൂറ്റാണ്ടുകളിലെ വളരെക്കുറച്ച് ചരിത്ര ശേഷിപ്പുകളേ നിലനിൽക്കുന്നുള്ളു.
കുറഞ്ഞത് പതിനേഴാം നൂറ്റാണ്ടായപ്പോഴേയ്ക്കും സുലവേസിയിലെ ഗോവ രാജ്യത്തിലെ ഭരണ സംവിധാനം ഈ രാജ്യം കടംകൊണ്ടു.
സങാജിക്കും (രാജാവ്) തുറേലി എങ്ങമ്പോയ്ക്കും(ഭരണനിർവഹണ പ്രതിനിധി) പുറമേ ഈ രാജ്യത്ത് രാജഭരണത്തിന്റെ ഭാഗമായി തുറേലി (മന്ത്രിമാർ) ജെനേലി (ഉപജില്ലാ തലവന്മാർ) ഗെലറാങ് (ഗ്രാമമുഖ്യൻ) എന്നിവരും ഭരണഭാഗമായിരുന്നു.
പോർച്ചുഗീസുകാരനായ തോമി പയ്രിസ് (c. 1515) പറയുന്നതനുസരിച്ച്, കപ്പൽസഞ്ചാരവും വാണിജ്യവും അതിദ്രുതം ഉന്നതിയിലെത്തി.
ഭീമ തുണിയും കുതിരകളും അടിമകളെയും ബ്രസീൽതടിയും കയറ്റിഅയച്ചു.
ആദ്യം ജാവ ആയിരുന്നു ആ സമയം പ്രധാന സംസ്കാരികകേന്ദ്രം.
ഭീമ എംബൊജോ രാജ്യത്തിന്റെ ഭരണപരിധി പടിഞ്ഞാറ് ശതോന്ദ മുതൽ സംഭവയുടെ കിഴക്കൻ ഭാഗത്തുള്ള ദ്വീപുകൾ വരെ ആയിരുന്നു.
പരമ്പരാഗത വിശ്വാസമനുസരിച്ച്, ഭീമരാജ്യത്തിന്റെ കീഴിൽ, മങ്‌ഗറായ്, എന്ദെ, ഫ്ലോറിസിലുള്ള ലറതുക, സംഭ, സാവു, അലോർ, സൊലോർ എന്നിവയുണ്ടായിരുന്നത്രെ.
പതിനാറാം നൂറ്റാണ്ടിന്റെ മദ്ധ്യഭാഗത്ത് രാജാവായ ഭിൽമാനയുടെ മക്കളായ ലാ എംബില, ലാ അരാ എന്നിവർ ആണ് ഈ രാജ്യം വിപുലപ്പെടുത്തി വലുതാക്കിയത്.
ഭീമ മ്ബൊജൊയുടെ രാജ്യം പതിനാറാം നൂറ്റാണ്ടിന്റെ അവസാനകാലം വരെ സങജി ആയ വാ അ എൻഡപ മാ രാജാവിന്റെ മരണം വരെ ഇതു നിലനിന്നു.
സുൽത്താൻ ഭരണത്തിലേയ്ക്ക് Meeting of the Dutch authorities and Sultan Bima ഡച്ച് ഭരണത്തിൻകീഴിൽ
During the reign of Abu'l-Khair Sirajuddin the Makassar empire was soundly defeated by the Dutch East India Company (VOC) in 1667 and again in 1669.
As a consequence the Makassarese formally lost their vast possessions in eastern Indonesia, including their suzerainty over Sumbawa.
The Bima Sultanate surrendered to the VOC on 8 December 1669 with an agreement signed in Batavia ( Jakarta ).
ഭരണകർത്താക്കളുടെ പട്ടിക ഇന്ദെര ജമ്രുത് ഭദര ഇന്ദെര ഭീമ (son) ഭതര സങ് ലുക (son) ബതര സങ് ഭീമ (son) ബതര മാത്ര ഇന്ദർവത (son) ഭതര മാത്ര ഇന്ദെരാതരതി (brother) മങ്ഗമ്പോ ജാവ (son) പുത്തേരി രത്ന ലീല (sister) മഹാരാജ ഇന്ദെര കുമാല (brother) ബാതര ഇന്ദെര ലോക (son) മഹാരാജ ഭീമ ഇന്ദെര (ഇന്ദിര?)ശെറി (ശ്രീ?) (son) Mawaä പജു ലോങ്ങെ (son) Mawaä Indera Mbojo (brother) Mawaä Bilmana (brother) Manggampo Donggo (brother) മംബോറ ba Pili Tuta (son) തുറേലി Nggampo (son of Mawaä Bilmana) Mawaä Ndapa (son of Manggampo Donggo) റുമ സമര (son) റുമ സരിസെ (brother) റൂമ മന്ദാവു അസി സാവോ (brother) റുമ Manuru Sarei (brother) തുറേലി Nggampo മംബോറ di Sapega (son of Mambora ba Pili Tuta) മന്താവു Asi Peka (son of Mawaä Ndapa) അബ്ദുൽ കാഹിർ (son of റുമ മന്താവു അസി സാവു) c. 1620-1640 അംബേല Abu'l-Khair Sirajuddin (son) 1640-1682 നൂറുദ്ധീൻ Abubakar Ali Syah (son) 1682-1687 ജമാലുദ്ദിൻ Ali Syah (son) 1687-1696 ഹസനുദ്ദിൻ Muhammad Ali Syah (son) 1697-1731 അലാവുദ്ദീൻ Muhammad Syah (son) 1731-1748 കമലാത്ത് Syah (daughter) 1748-1751 അബ്ദുൾ Kadim Muhammad Syah (brother) 1751-1773 അബ്ദുൾ Hamid Muhammad Syah (son) 1773-1817 ഇസ്മെയിൽ Muhammad Syah (son) 1817-1854 അബ്ദുല്ലാ (son) 1854-1868 അബ്ദുൽ Aziz (son) 1868-1881 ഇബ്രാഹിം (brother) 1881-1915 മുഹമ്മദ് Salahuddin (son) 1915-1951 അബ്ദുൽ Kahir (son) territorial head 1954-1957 അവലംബം
ഭീമന്റെ വഴി ഇംഗ്ലീഷ് വിലാസം https://ml.wikipedia.org/wiki/Bheemante_vazhi
തന്റെ ആദ്യ ചിത്രമായ തമാശക്ക് ശേഷം അഷ്‌റഫ് ഹംസ സംവിധാനം ചെയ്ത് നടൻ ചെമ്പൻ വിനോദ് ജോസിന്റെ രചനയിൽ 2021-ൽ പുറത്തിറങ്ങിയ ഒരു ഇന്ത്യൻ മലയാളം-ഭാഷാ ഹാസ്യ-നാടക ചിത്രമാണ് ഭീമന്റെ വഴി.
കുഞ്ചാക്കോ ബോബൻ , മേഘ തോമസ് എന്നിവർ കേന്ദ്ര കഥാപാത്രങ്ങളെ അവതരിപ്പിക്കുന്നു, ചെമ്പൻ വിനോദ് ജോസ് , ജിനു ജോസഫ്, നസീർ സംക്രാന്തി, ദിവ്യ എം നായർ, ചിന്നു ചാന്ദ്നി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
നിസാം കാദിരി എഡിറ്റ് ചെയ്യുന്ന ചിത്രത്തിന്റെ ഛായാഗ്രഹണം ഗിരീഷ് ഗംഗാധരൻ നിർവഹിക്കുന്നു.
വിഷ്ണു വിജയ് ആണ് ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയിരിക്കുന്നത്.
നടി-സംവിധായക ദമ്പതികളായ റിമ കല്ലിങ്കൽ - ആഷിഖ് അബുവിന്റെ ഒപിഎം സിനിമാസുമായി സഹകരിച്ച് ചെമ്പോസ്‌കി മോഷൻ പിക്‌ചേഴ്‌സിന് കീഴിൽ ചെമ്പൻ വിനോദ് ജോസ് ചിത്രം നിർമ്മിക്കുന്നു.
അങ്കമാലി ഡയറീസിന് ശേഷം ചെമ്പൻ വിനോദിന്റെ രണ്ടാമത്തെ തിരക്കഥയാണിത്..
വീതി കുറഞ്ഞ വഴി സ്ഥലവാസികളുടെ സ്ഥലം ഏറ്റെടുത്ത വീതികൂട്ടാനുള്ള ശ്രമവും അതിനെത്തുടർന്നുള്ള സംഭവങ്ങളുമാണ് ഈ ചലച്ചിത്രത്തിന്റെ ഇതിവൃത്തം.
താരം വേഷം 1 കുഞ്ചാക്കോ ബോബൻ ഭീമൻ (സഞ്ചീവ്) 2 ചെമ്പൻ വിനോദ് ജോസ്‌ മഹർഷി 3 ചിന്നു ചാന്ദ്നി അഞ്ജു 4 ജിനു ജോസഫ് ഊത്തമ്പിള്ളി കൊസ്തേപ്പ് ഭഗത് മാനുവൽ ഊത്തമ്പിള്ളി കെസ്പർ 5 സുരാജ് വെഞ്ഞാറമൂട് മഞ്ഞളി ടാർസ്യുസ് 6 മേഘ തോമസ് കിന്നരി 7 നസീർ സംക്രാന്തി ഗുലാൻ 8 ദിവ്യ എം നായർ മെമ്പർ റീത്ത 9 നിർമ്മൽ പാലാഴി മണിലാൽ 10 വിൻസി അലൊഷ്യസ് ബ്ലസ്സി 11 ബിനു പപ്പു കൃഷ്ണദാസ് 12 ഷൈനി സാറ സഞ്ജുവിന്റെ അമ്മ 13 ജീവ ജനാർദ്ദനൻ സീത 14 അശ്വിൻ മാത്യു ഡോ. സണ്ണി 15 ഉമ കെ പി ഡോ.സണ്ണിയുടേ ഭാര്യ 16 പ്രമോദ് വെളിയനാട് 17 ആര്യ സലീം 18 രൂപ ലക്ഷ്മി 19 സിജി പ്രദീപ് 20 ശബരീഷ് വർമ്മ 21 സതീഷ് കുമാർ നിർമ്മാണം
കോവിഡ്-19 പ്രോട്ടോക്കോളുകൾ പാലിച്ച് 2020 ഡിസംബറിൽ മലപ്പുറം ജില്ലയിലെ കുറ്റിപ്പുറത്ത് പേരശ്ശനൂരിൽ ചിത്രത്തിന്റെ പ്രധാന ഫോട്ടോഗ്രാഫി ആരംഭിച്ചു.
തമാശ ഫെയിം ചിന്നു ചാന്ദ്‌നി യെയാണ് ചിത്രത്തിലെ നായികമാരിൽ ഒരാളായി തിരഞ്ഞെടുത്തത്.
2021 ഫെബ്രുവരിയിൽ ചിത്രീകരണം പൂർത്തിയാക്കി ഏപ്രിലിൽ റിലീസ് പ്രതീക്ഷിച്ചിരുന്നുവെങ്കിലും നവമ്പറിൽ ആണ്
റിലീസ് ആയത്.
ചിത്രം 2021 ഏപ്രിലിൽ റിലീസ് എന്നാൽ ഇന്ത്യയിൽ കൊവിഡ്-19 പാൻഡെമിക് കാരണം മാറ്റിവച്ചു.
ചിത്രം 2021 ഡിസംബർ 3-ന് പുറത്തിറങ്ങി.
ടൈംസ് ഓഫ് ഇന്ത്യയ്‌ക്കുള്ള അവരുടെ അവലോകനത്തിൽ അന്ന മാത്യൂസ്, ചിത്രത്തിന് 3.5/5 റേറ്റിംഗ് നൽകുകയും പ്രസ്താവിക്കുകയും ചെയ്തു: "ഭീമന്റെ വഴി പ്രേക്ഷകർ ആസ്വദിക്കുന്ന ഒരു മധുര വിനോദമാണ്, അവർക്ക് തിരിച്ചറിയാനും ചിരിക്കാനും കഴിയുന്ന കഥാപാത്രങ്ങൾക്കും സാഹചര്യങ്ങൾക്കും നന്ദി."
ലെൻസ്‌മെൻ റിവ്യൂസിന്റെ അശ്വിൻ ഭരദ്വാജ് ചിത്രത്തിന് പോസിറ്റീവ് റിവ്യൂ നൽകി, "അഷ്‌റഫ് ഹംസയുടെ ഭീമന്റെ വഴി വ്യത്യസ്ത തലങ്ങളുള്ള ഒരു എന്റർടെയ്‌നറാണ്. കഥാപാത്രങ്ങളിലൂടെ വൈകാരികമായ ഒരു ആംഗിൾ കൈവരിക്കുന്നു. കൂടാതെ ഈ ആക്ഷേപഹാസ്യ ആംഗിൾ ആമുഖത്തിലൂടെ നമുക്ക് അനുഭവപ്പെടുന്നു. ഈ രണ്ട് വീക്ഷണങ്ങളുടെയും സംയോജനം നിങ്ങളോടൊപ്പം നിലനിൽക്കുന്ന ഒരു ആകർഷകമായ കോമഡിയാക്കി മാറ്റുന്നു."
ഓൺമനോരമയിലെ അരുൺ ജോർജ്ജ് ചിത്രത്തിന് 3/5 റേറ്റിംഗ് നൽകി, "കുഞ്ചാക്കോ ബോബന്റെ ഭീമന്റെ വഴി ദൈനംദിന പ്രശ്‌നത്തിലേക്ക് പ്രവചനാതീതമായ പാതയെ വെട്ടിമുറിക്കുന്നു. . ."
സിനിമാ എക്‌സ്‌പ്രസിനായുള്ള അവരുടെ അവലോകനത്തിൽ, സജിൻ ശ്രീജിത്ത് ഈ സിനിമയെ "ചില ബുദ്ധിപരമായ നിമിഷങ്ങളാൽ ഉയർത്തിയ ഒരു ലഘുവായ നാടകം" എന്ന് വിശേഷിപ്പിച്ചു, കൂടാതെ "രണ്ടാമത്തെയും മൂന്നാമത്തെയും പ്രവൃത്തികൾക്കൊപ്പമുള്ള കുറച്ച് ഉയരങ്ങളിൽ സിനിമയ്ക്ക് എന്ത് പോരായ്മകളും നികത്തുന്നു" എന്ന് പ്രസ്താവിച്ചു.
പരാമർശങ്ങൾ ബാഹ്യ ലിങ്കുകൾ Bheemante Vazhi ഇന്റർനെറ്റ് മൂവി ഡാറ്റാബേസിൽ
ഭീമാശങ്കർ ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Bhimashankar_Temple
മഹാരാഷ്ട്രയിലെ സഹ്യാദ്രി കുന്നുകളിൽ സ്ഥിതിചെയ്യുന്ന ഒരു ജ്യോതിർലിംഗക്ഷേത്രമാണ് ഭീമാശങ്കർ ക്ഷേത്രം (ഹിന്ദി, മറാഠി: भीमाशंकर मंदिर).
പൂനെയ്ക്കടുത്തുള്ള ഘേദിൽനിന്നും 50കി.
മീ വടക്ക്പടിഞ്ഞാറാണ് ഈ ക്ഷേത്രം സ്ഥിതിചെയ്യുന്നത്.
കൃഷ്ണയുടെ പോഷകനദിയായ ഭീമാനദി ഉദ്ഭവിക്കുന്നതും ഇവിടെനിന്നാണ്.
പ്രഭവസ്ഥാനത്തുനിന്നും തെക്കുകിഴക്കോട്ടൊഴുകി കർണാടകത്തിലെ റായ്ച്ചൂറിൽ വെച്ച് ഭീമാനദി കൃഷ്ണയുമായി കൂടിച്ചേരുന്നു.
ത്രയംബകേശ്വർ ഘൃഷ്ണേശ്വർ എന്നിവയാണ് മഹാരാഷ്ട്രയിൽ സ്ഥിതിചെയ്യുന്ന മറ്റ് ജ്യോതില്ലിംഗക്ഷേത്രങ്ങൾ.
ഭീമനാമ ഇംഗ്ലീഷ് വിലാസം https://ml.wikipedia.org/wiki/Cantor%27s_giant_softshell_turtle ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
തെക്കുകിഴക്കൻ ഏഷ്യൻ രാജ്യങ്ങൾ സ്വദേശമായ ഒരിനം ശുദ്ധജല ആമയാണ് ഭീമനാമ (Asian giant softshell turtle).
( ശാസ്ത്രീയനാമം : Pelochelys cantorii )
ഇതും കാണുക കേരളത്തിലെ ഉരഗങ്ങളുടെ പട്ടിക അവലംബം
ഭീമശങ്കർ വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Bhimashankar_Wildlife_Sanctuary
ഇന്ത്യൻ സംസ്ഥാനമായ മഹാരാഷ്ട്രയിലെ പൂനെജില്ലയിലെ ഖീഡ് , ആംബെഗോൺ താലൂക്കുകളിലെ പ്രദേശങ്ങൾ ചേർത്ത് നിർമ്മിച്ച വന്യജീവി സങ്കേതമാണ് ഭീമശങ്കർ വന്യജീവി സങ്കേതം.
മലയണ്ണാനെ സംരക്ഷിക്കുന്നതിനുവേണ്ടിയാണ് പ്രധാനമായും ഈ വന്യജീവിസങ്കേതം നിർമ്മിച്ചത്.
131 ചതുരശ്രകിലോമീറ്ററാണ് ഈ വന്യജീവിസങ്കേതത്തിന്റെ വിസ്തൃതി.
പശ്ചിമഘട്ടത്തിന്റെ ഭാഗമായ സഹ്യാദ്രിമലകളുടെ ഒരു ഭാഗവും ഈ വന്യജീവിസങ്കേതത്തിലുൾപ്പെട്ടിട്ടുണ്ട്.
അനേകം കാവുകൾ ഈ പ്രദേശത്തുള്ളതിനാൽ ഇവിടത്തെ ജൈവവൈവിദ്ധ്യം സംരക്ഷിക്കപ്പെട്ടിരിക്കുന്നു .
ഈ കാവുകൾ ഇവിടത്തെ ജൈവവൈവിദ്ധ്യത്തിന്റെ പ്രധാന സ്ഥാനങ്ങളാണ്.
വിവിധ തരത്തിലുള്ള സസ്യങ്ങളുടെ വിത്തുകൾ ഇവയിൽ മുളപൊട്ടുന്നു.
1984 ൽ ഏതാണ്ട് 800-1000 വർഷം പഴക്കമുള്ള ഒരു ക്ലിബെർ ഖോംഭാൽ-ക്സാന്റോളിസ് ടൊമെൻടോസ അഹുപെയിലുള്ള (ഈ വന്യജീവി സങ്കേതത്തിലുള്ള ഒരു ആദിവാസി ഊര്) കാവിലെ മഹാദേവ കോവിലിൽ നിന്നും കണ്ടെത്തി.
Citations പുറത്തേക്കുള്ള കണ്ണികൾ Wildlife tour travelworld.com: Bhimashankar Wildlife Sanctuary
ഭീമൻ ഇംഗ്ലീഷ് വിലാസം https://ml.wikipedia.org/wiki/Bheema
മഹാഭാരതത്തിലെ അതിശക്തനായ യോദ്ധാവാണ് ഭീമൻ സംസ്കൃതം: भीम, bhīm ; നേപ്പാളി: भीम, bhim ) അഥവാ ഭീമസേനൻ ( സംസ്കൃതം : भीमसेन, bhīmaséna ).
കുന്തിക്ക് , വായുദേവനിൽ ജനിച്ച ഭീമൻ, പാണ്ഡവ കുലത്തിലെ രണ്ടാമനാണ്.
കർണ്ണനെ പരിഗണിച്ചാൽ കുന്തിയുടെ മക്കളിൽ മൂന്നാമനാണ് ഭീമൻ.
തന്റെ സഹോദരങ്ങളെ അപേക്ഷിച്ച് വലിപ്പത്തിലും ശക്തിയിലും ഒന്നാമനായിരുന്ന ഭീമൻ മൂന്നുലോകങ്ങളിലും (ഭൂമി, പാതാളം, സ്വർഗ്ഗം) ഏറ്റവും ശക്തനായി കരുതപ്പെട്ടിരുന്നു.
ദ്വാപര യുഗത്തിൽ മല്ലയുധത്തിൽ ആഗ്രഗണ്യൻ ആയി അറിയപ്പെട്ട യോദ്ധാവ് ആയിരുന്നു ഭീമൻ.
ചെറുപ്പത്തിൽ തന്നെ ഭീമന്റെ ബാഹുബലം പ്രകടമാക്കുന്ന സംഭവങ്ങൾ മഹാഭാരതത്തിൽ അനേകം ഉണ്ട്.
വനവാസം കാലത്തു ഹിഡുംബൻ, ബകൻ, കിർമ്മീരൻ തുടങ്ങിയ രക്ഷസന്മാരും കീചകൻ എന്ന സൂതവംശത്തിൽ പെട്ട സൈന്യാധിപനും ഭീമനാൽ മല്ലയുദ്ധതിൽ വധിക്കപ്പെട്ട പ്രമുഖരിൽ ചിലർ മാത്രമാണ്.
മഗധയിലെ രാജാവായ ജരാസന്ധനെ ദ്വന്ദ്വയുദ്ധത്തിൽ തോൽപ്പിച്ച് കൊലപ്പെടുത്തിയ ഭീമൻ തന്റെ സഹോദരർക്ക് രാജസൂയ യജ്ഞത്തിൽ പങ്കെടുക്കുവാനുള്ള അനുവാദം നേടി.
കൈകൾ ഉപയോഗിച്ച് ദ്വന്ദ്വയുദ്ധം ചെയ്യുന്നതായിരുന്നു ഭീമന് ഇഷ്ടം.
ആനകളെ തന്റെ കൈപ്പത്തികൊണ്ട് അടിച്ച കൊല്ലുവാൻ ശക്തനായ ഭീമൻ തറയിൽ ചാടി  ഭൂമികുലുക്കം ഉണ്ടാക്കുവാൻ മാത്രം ശക്തനായിരുന്നു എന്ന് ഇതിഹാസം പറയുന്നു.
ഒരു സേനയെ മുഴുവൻ ഒറ്റയ്ക്കു നേരിടുവാനുള്ള കഴിവുള്ളവനായതുകൊണ്ട് പലപ്പോഴും ഭീമനെ ഭീമസേനൻ എന്നു വിളിച്ചിരുന്നു.
കർണാ‍ടകത്തിലും മഹാരാഷ്ട്രയിലുമായി ഒഴുകുന്ന ഭീമ നദിക്ക് ആ പേരുവന്നത് ഭീമനിൽ നിന്നാണ്.
അരക്കില്ലത്തിൽ നിന്നും ചെറിയച്ഛനായ വിദുരരുടെ സഹായത്തോടെ രക്ഷപ്പെട്ട പാണ്ഡവരെ, ഭീമൻ തന്റെ എല്ലാ സുഖങ്ങളും ത്യജിച്ച് സേവിച്ചു.
ആ കാലത്ത് ഹിഡിംബ വനത്തിലെത്തിയ പാണ്ഡവരെ കണ്ടു പിടിക്കുന്നതിനായി രാക്ഷസനായ ഹിഡിംബൻ സഹോദരിയായ ഹിഡിംബിയെ നിയോഗിച്ചു.
മാതാവിനും സഹോദരന്മാർക്കും രക്ഷകനായി കാവലിരുന്നിരുന്ന ഭീമന്റെ ശരീരസൗന്ദര്യം ഹിഡിംബിയെ ആകർഷിച്ചു.
ഇതറിഞ്ഞു ഭീമനെ ആക്രമിച്ച ഹിഡിംബനെ ദ്വന്ദ്വയുദ്ധത്തിൽ വധിച്ച ഭീമൻ വ്യാസമഹർഷിയുടെ അനുഗ്രഹത്തോടെ ഹിഡിംബിയെ  വിവാഹം ചെയ്തു.
അവർക്കുണ്ടായ മകനാണ് ഘടോൽകചൻ .
(ഘടോൽക്കചന്റെ മകനാണ് ബാർബാറികൻ .)
പിന്നീട് യാത്ര തുടർന്ന പാണ്ഡവർ ഏകചക്ര എന്ന ഗ്രാമത്തിലെത്തി.
അവിടെ ഒരു ബ്രാഹ്മണ ഭവനത്തിൽ അവർ അഭയം തേടി.
അവരിൽ നിന്നും ബകൻ എന്ന രാക്ഷസനെക്കുറിച്ചറിഞ്ഞ കുന്തി , ബകനിൽ നിന്നും ഗ്രാമത്തെ രക്ഷിക്കാൻ ഭീമനെ നിയോഗിച്ചു.
ഗ്രാമത്തിൽ നിന്നും ശേഖരിച്ച ഭക്ഷണവുമായി ബകന്റെ വാസസ്ഥലത്തെത്തിയ ഭീമൻ ഭക്ഷണം മുഴുവൻ കഴിച്ചു.
കോപിഷ്ഠനായ ബകൻ ഭീമനുമായുള്ള ഘോരമായ മൽപിടുത്തത്തിൽ വധിക്കപ്പെട്ടു.
ആയിടക്കു ഒരു സഞ്ചാരി ബ്രാഹ്മണനിൽനിന്ന് ദ്രൗപദിയുടെ സ്വയംവര വാർത്ത‍യറിഞ്ഞ പാണ്ഡവർ ദ്രുപദരാജധാനിയിലേക്ക് യാത്ര തിരിച്ചു.
അവിടെ വെച്ച് അർജ്ജുനൻ വില്ല് കുലച്ചു ദ്രൗപദിയെ പാണിഗ്രഹണം ചെയ്തു.
കുന്തിയുടെ ആഗ്രഹം അനുസരിച്ച് തന്റെ സഹോദരോടൊത്ത് ഭീമനും ദ്രൗപദിയെ വിവാഹം ചെയ്തു.
ഭീമസേനന്റെയും പാഞ്ചാലിയുടെയും പുത്രനാണ് സുതസോമൻ.
തന്റെ പ്രിയപത്നിയായ ദ്രൗപദിയെപ്പോലെ ഭീമനും, കൃഷ്ണന്റെ ഇംഗിതങ്ങളനുസരിച്ച് ജീവിച്ചിരുന്നു.
കുട്ടിക്കാലം മുതൽക്കേ പോരാടുവാൻ ഇഷ്ടപ്പെട്ട ഭീമൻ കുരുക്ഷേത്ര യുദ്ധത്തിന് ഏതാനും നാൾ മുൻപുവരെ യുദ്ധത്തിനിറങ്ങുവാൻ വിമുഖനായിരുന്നു.
ലക്ഷങ്ങൾ ഈ യുദ്ധത്തിൽ കൊല്ലപ്പെടുമെന്ന തിരിച്ചറിവായിരുന്നു ഇതിനു കാരണം.
കുരുക്ഷേത്ര യുദ്ധത്തിൽ ഭീമൻ ഒറ്റയ്ക്ക് ആറ് അക്ഷൗഹിണിപ്പടകളെ വകവരുത്തി  എന്നാണ് ഇതിഹാസം.
പൊതുവേ ബഹുമാനിതനെങ്കിലും ഭീമൻ പലപ്പോഴും മുൻ‌‌കോപത്തോടെ പെരുമാറിയിരുന്നു.
തന്റെ ശക്തിയിൽ അല്പം അഹങ്കരിച്ചിരുന്ന ഭീമനെ എളിമയുടെ വില അദ്ദേഹത്തിന്റെ ആത്മ സഹോദരനായ ഹനുമാൻ പഠിപ്പിക്കുന്ന കഥയാണ് കല്യാണസൗഗന്ധികം .
എം.ടിയുടെ പ്രശസ്ത കൃതിയായ ‘ രണ്ടാമൂഴം ‘ ഭീമന്റെ ജീവിത കഥയെ ആസ്പദമാക്കി രചിച്ച നോവലാണ്.
മലയാളത്തിലെ തന്നെ ഏറ്റവും നല്ല നോവലുകളിൽ ഒന്നായി രണ്ടാമൂഴം കണക്കാക്കപ്പെടുന്നു.
തന്റെ സഹോദരരും ദ്രൗപദിയുമൊത്ത് ഭീമൻ അവസാന നാളുകൾ കഴിച്ചുകൂട്ടി.
വൈകുണ്ഠത്തിലേക്കുള്ള അവസാന യാത്രയിൽ ഭീമനായിരുന്നു അവസാനം വീണുമരിച്ചത്.
യുധിഷ്ഠിരൻ മാത്രമേ ഈ യാത്ര പൂർത്തിയാക്കിയുള്ളൂ.
ഭീമസേനനിലെ ധർമ്മം
കുട്ടിക്കാലത്തു നടന്ന സംഘട്ടനങ്ങളിൽ  ഭീമൻ കൗരവരെ ശാരീരികമായി ഉപദ്രവിച്ചിരുന്നത് ദുര്യോധനനും സഹോദരങ്ങൾക്കും സഹിക്കുവാൻ കഴിഞ്ഞിരുന്നില്ല .
ഭീമൻ പാണ്ഡവരെ സംരക്ഷിക്കാൻ ഉളളടുത്തോളം കാലം തനിക്ക് രാജാവാകാൻ കഴിയില്ല എന്ന് മനസ്സിലാക്കിയ ദുര്യോധനൻ ഭീമനെ വകവരുത്തുവാൻ തീരുമാനിച്ചു  .
ഭീമനെ വിഷച്ചോറൂട്ടിയ ദുര്യോധനൻ അവനെ കാട്ടുവള്ളികളാൽ ബന്ധിച്ചു നദിയിലൊഴുക്കി വിട്ടു .
ഭീമൻ ദുര്യോധനാദികളെ പീഡിപ്പിച്ചത് വെറും ബാലസഹജമായ  കൗതുകത്തിലായിരുന്നുവെന്നും അവനിൽ യാതൊരു ദ്രോഹബുദ്ധിയും ഉണ്ടായിരുന്നില്ലെന്നും വ്യാസമുനി വ്യക്തമാക്കുന്നുണ്ട് .
ഏവം സ ധാർത്തരാഷ്ട്രാംശ്ച സ്പർദ്ധമാനോ വൃകോദരഃ
അപ്രിയേ(അ )ധിഷ്ഠദത്യന്തം ബാല്യാന്ന ദ്രോഹചേതസാ - [മഹാഭാരതം , ആദിപർവ്വം , അദ്ധ്യായം 128 , ശ്ളോകം 24 ]
(ഭാഷാ അർത്ഥം ) ഇപ്രകാരം ഭീമസേനൻ ധാർത്തരാഷ്ട്രന്മാരിൽ (കൗരവരിൽ ) സ്പർദ്ധ വളർത്തിയത് വെറും ബാലസഹജമായ പ്രവർത്തിയാലായിരുന്നു .
അവനിൽ യാതൊരു ദ്രോഹബുദ്ധിയും വാസ്തവത്തിൽ ഉണ്ടായിരുന്നില്ല .
ഇങ്ങനെയൊക്കെയാണെങ്കിലും ഭീമസേനൻ കൗരവരുടെ നോട്ടപ്പുള്ളിയായി മാറിയിരുന്നു .
അതിനാലാണ് അവർ അവനു വിഷം നൽകിയത് .
വിഷമേറ്റ ഭീമൻ നാഗലോകത്തെത്തുകയും നാഗദേവതകളുടെ സഹായത്തോടെ രക്ഷപ്പെടുകയും ചെയ്തു.
അവർ അവനു ശക്തിവർദ്ധിക്കുന്നതിനുള്ള നാഗരസം നൽകി .
അതുകുടിച്ച് ഭീമന് എണ്ണായിരം ആനകളുടെ ശക്തിയുണ്ടായി .
കൗരവർക്ക് മാത്രമായി നടത്തിയ അഭ്യാസ കാഴ്ചയിൽ കയറി പ്രശ്നമുണ്ടാക്കാൻ എത്തിയ കർണ്ണനെ നേർക്ക് നേർ നിന്നു പുറത്താക്കാൻ വാക്കുകൾ പറഞ്ഞതും ഭീമൻ ആയിരുന്നു.
ഭീമസേന ശാന്തിപ്രസ്താവന മഹാഭാരതത്തിലെ പ്രധാനമായ ഒരു അദ്ധ്യായമാണ് .
കൗരവരെ കൊല്ലുവാനുള്ള ശക്തിയുണ്ടെങ്കിലും കുലത്തിന്റെ നിലനിൽപ്പ് ഓർത്തിട്ട്‌ അദ്ദേഹം ദുര്യോധനന്റെ മേൽക്കോയ്മ പോലും അംഗീകരിക്കുവാൻ തയ്യാറായി എന്നതാണ് ശ്രദ്ധേയമായ വസ്തുത .
എന്നാൽ ദുര്യോധനൻ ക്ഷമിക്കാൻ തയ്യാറല്ലായിരുന്നു .
അഹന്ത അവനിൽ നിറഞ്ഞിയുന്നു .
കർണ്ണനും ദുര്യോധനനും സദസ്സിൽ വച്ച് ദ്രൗപദിയെ വസ്ത്രാക്ഷേപം ചെയ്തതും പാണ്ഡവരെ ചൂതിൽ തോൽപ്പിച്ച് നാട്ടിൽ നിന്നും ആട്ടിയോടിച്ചതും അതീവ ക്രൂരങ്ങളായിരുന്നു .
എന്നാലും പിന്നീട് ഭീമൻ അതൊക്കെയും ക്ഷമിക്കാൻ തയ്യാറായിരുന്നു .
അദ്ദേഹം ഉദ്യോഗപർവ്വത്തിൽ ഭഗവാൻ കൃഷ്ണനോട് പറയുന്നത് നോക്കുക .
ഭീമസേനന്റെ ശാന്തിപ്രസ്താവനയുടെ പ്രസക്തമായ ഭാഗങ്ങൾ താഴെ കൊടുക്കുന്നു .
[മഹാഭാരതം , ഉദ്യോഗപർവ്വം , അദ്ധ്യായം 74 , ശ്ളോകങ്ങൾ 18 മുതൽ 23 വരെ]
അപ്യയം ന കുരൂണാം സ്യാത് യുഗാന്തേ കാലസംഭൂതഃ
ദുര്യോധനഃ കുലാംഗാരോ ജഖന്യഃ പാപപൂരുഷഃ (18)
തസ്മാൻമൃദുഃ ശനൈർബൂര്യാ ധർമ്മാർത്ഥസഹിതം ഹിതം
കാമാനുബദ്ധംബഹുലം നോഗ്രമുഗ്രപരാക്രമഃ  (19)
അപി ദുര്യോധനം കൃഷ്ണ സർവ്വവയമധശ്ചരഃ
നിചൈർഭൂത്വാനുയാസ്യാമോ മാ സ്മ നോ ഭരതാനശന് (20)
അപ്യുദാസീനവൃത്തിഃ സ്യാത് യഥാ നഃ കുരുഭിഃ സഹ
വാസുദേവ തഥാ കാര്യം ന കുരൂനനയഃ സ്പൃശേത് (21)
വാച്യ പിതാമഹോ വൃദ്ധോ യേ ച കൃഷ്ണ സഭാസദഃ
ഭ്രാതൃണാമസ്തു  സൗഭ്രാത്രം ധാർത്തരാഷ്ട്രഃ പ്രാശാമ്യതാം (22)
അഹമേതദ് ബ്രവീമ്യേവം രാജാ ചൈവ പ്രശംസതി
അർജുനോ നൈവ യുദ്ധാർത്ഥീ ഭൂയസി ഹി ദയാർജ്ജുനേ (23)
(ഭാഷാ അർത്ഥം) (കൗരവസഭയിലേക്ക് ദൂതിനൊരുങ്ങിയ കൃഷ്ണനോട് ഭീമൻ പറയുന്ന വാക്കുകളാണിത്) 
" അപ്രകാരം കുരുക്കളെ മുടിക്കുവാൻ കാലത്താൽ ഉൽഭൂതനാക്കപ്പെട്ട കുലനാശകമായ അഗ്നിയാണ് പാപപുരുഷനായ ദുര്യോധനൻ . അതുകൊണ്ട് അങ്ങ് ധർമ്മാർത്ഥ സഹിതം ഹിതകരമായ വാക്യങ്ങൾ അവനു ഇഷ്ടപ്പെടത്തക്ക രീതിയിൽ സൗമ്യമായി പറഞ്ഞു കേൾപ്പിക്കണേ . അവനോട് ഒരിക്കലും  കോപത്തോടു കൂടിയതായോ ഉഗ്രമായോ ഉള്ള വാക്കുകൾ പറയുകയുമരുത് . അല്ലയോ കൃഷ്ണാ , ഈ ഞങ്ങളെല്ലാം അവന്റെ കീഴിൽ താഴ്ന്നവരായി അവന്റെ അനുയായികളായി കഴിഞ്ഞു കൊള്ളാം . എന്നാലും ഭാരതന്മാർ നശിക്കാതിരിക്കട്ടെ . കുരുക്കൾക്ക്  ( "കൗരവർക്കു" എന്നാണു ഇവിടത്തെ അർത്ഥം - മൊത്തം കുരുക്കൾക്കും എന്നല്ല )  ഞങ്ങളോട്  ഉദാസീനത വരുത്തുന്ന രീതിയിൽ ( ശത്രുവോ മിത്രമോ ആകാത്ത അവസ്ഥ ) , അങ്ങ് പ്രവർത്തിക്കുക . വാസുദേവാ , അങ്ങ് കുരുക്കൾക്ക് ( ഇവിടെ കുരുകുലം എന്ന് തന്നെയാണ് അർത്ഥം ) ഒരിക്കലും നാശം സ്പർശിക്കാത്ത രീതിയിൽ കാര്യം ചെയ്യേണമേ . വൃദ്ധനായ പിതാമഹനോടും , മറ്റു സഭയിലെ വ്യക്തികളോടും അങ്ങ് ഹിതകരമായ വാക്യങ്ങൾ പറയണം . നമ്മുടെ ഭ്രാതാക്കളോടുള്ള സാഹോദര്യം നിലനിൽക്കട്ടെ . ദുര്യോധനൻ സമാധാനപ്പെടട്ടെ . എന്റെ ഇപ്രകാരമുള്ള വാക്കുകളെ രാജാവും ( യുധിഷ്ഠിരനും ) പ്രശംസിക്കുന്നു . അർജ്ജുനനും യുദ്ധാർത്ഥിയല്ല . അവനു എല്ലാരോടും ദയവുമുണ്ട് ".
ഇതിൽ നിന്നും ഭീമൻ ധാർമ്മികമായി ചിന്തിച്ചിരുന്നുവെന്ന് മനസ്സിലാക്കാവുന്നതാണ് .
പാണ്ഡവർ വനവാസത്തിനു പോയപ്പോൾ അവരെല്ലാം ഭീമന്റെ ബലത്തെ ആശ്രയിച്ചാണ് കഴിഞ്ഞു കൂടിയിരുന്നത് .
കാട്ടിൽ മൃഗങ്ങളിൽ നിന്നും പാണ്ഡവരെ രക്ഷിച്ചതും , അവരെ എടുത്തുകൊണ്ടു നടന്നതും , വനത്തിൽ അവർക്കു കാവലിരുന്നതും ഭീമനായിരുന്നു .
അത് യുധിഷ്ഠിരനും ശരിക്കു അറിയാവുന്ന കാര്യമായിരുന്നു .
അതുകൊണ്ടാണ് ഭീമൻ ദുര്യോധനന്റെ തലയ്ക്കു ചവുട്ടിയതു യുധിഷ്ഠിരൻ ക്ഷമിച്ചത് .
കൂടാതെ കുലം നശിച്ച ദുഃഖം ഭീമനിൽ നിലനിന്നിരുന്നു .
അത് അദ്ദേഹത്തിന് സഹിക്കാനാകാത്തതു കൊണ്ടാണ്  യുദ്ധത്തിന് കാരണക്കാരനായ ദുര്യോധനന് ഉദകക്രിയ ചെയ്യുവാൻ പോലും അദ്ദേഹം തയ്യാറാകാത്തത് .
കൂടാതെ , ഗാന്ധാരിയോടും ധൃതരാഷ്ട്രരോടും ഭീമന് നിത്യ സ്പർദ്ധയുണ്ടായതും ഈ കുലനാശമോർത്തിട്ടും , ദുര്യോധനന്റെ ദുഷ്ടതകൾ ഓർത്തിട്ടുമാണ് .
അതുകൊണ്ടാണ് വൃദ്ധരായ അവരെ കൊട്ടാരത്തിൽ വച്ച് ക്രൂരവാക്കുകളാൽ ഭീമൻ മുറിവേല്പിച്ചുകൊണ്ടിരുന്നത് .
ഭീമന്റെ സേവകന്മാർ മക്കൾ മരിച്ച ധൃതരാഷ്ട്രരോടും ഗാന്ധാരിയോടും ഭീമന്റെ നിർദ്ദേശമനുസരിച്ചു അഹിതങ്ങൾ പ്രവർത്തിച്ചു പോന്നു .
അത് സഹിക്കവയ്യാതെ അവർ വനത്തിലേക്ക് പുറപ്പെട്ടു .
അതിന്റെ മൂന്നാം കൊല്ലം അവരെല്ലാം കാട്ടുതീയിൽ പെട്ട് മരിച്ചു .
പ്രമാണാധാരങ്ങൾ ↑ മഹാഭാരതം - മനോജ് പബ്ലിക്കേഷൻസ് ↑ വെട്ടം മണി; പുരാണിക് എൻസൈക്ലോപീഡിയ ↑ http://www.sacred-texts.com/hin/iml/ പുറത്തുനിന്നുള്ള കണ്ണികൾ ഭീമന്റെ മഹത്ത്വം Archived 2007-04-28 at the Wayback Machine .
മാർചെല്ലോ മാസ്ത്രോയാനി
പ്രമുഖ ഇറ്റാലിയൻ ചലച്ചിത്രനടനായിരുന്ന മാർചെല്ലോ മാസ്ത്രോയാനി ഫൊണ്ടാന ലിരി എന്ന ഇറ്റാലിയൻ ഗ്രാമത്തിൽ ആണ് ജനിച്ചത്.
(28 സെപ്റ്റം: 1924 – 19 ഡിസം: 1996).
ബ്രിട്ടീഷ്,ഫ്രഞ്ച് ചലച്ചിത്രപുരസ്ക്കാരങ്ങൾ നേടിയിട്ടുള്ള മാസ്ത്രോയാനിയുടെ ലാ ഡോൽസ് വിറ്റ , 8½ ; ലാ നോട്ട് എന്നീ ചിത്രങ്ങളിലെ പ്രകടനങ്ങൾ ലോക ശ്രദ്ധ ആകർഷിച്ചു.
ബഹുമതികൾ 1962 –മികച്ച നടനുള്ള ഗോൾഡൻ ഗ്ലോബ് 1962 – നോമിനേഷൻ അക്കാഡമി അവാർഡ് 1963 – ബ്രിട്ടീഷ് അവാർഡ് മികച്ച നടൻ ( Divorzio all'italiana ) 1964 –ബ്രിട്ടീഷ് അവാർഡ് 1970 –കാൻ പുരസ്ക്കാരം ( Dramma della gelosia – tutti i particolari in cronaca ) 1977 – നോമിനേഷൻ ( A Special Day ) 1987 – മികച്ച നടൻ, കാൻ മേള ( Dark Eyes ) 1987 – നോമിനേഷൻ r ( Dark Eyes ) 1989 – വെനീസ് പുരസ്ക്കാരം ( Che ora è? ) 1993 –സീസർ ബഹുമതി 1997 –ഡോനടെല്ലോ പുരസ്ക്കാരംt 1 2 3 4 5 6 7 8 1 2 3
മാർച്ച് 0 ഇംഗ്ലീഷ് വിലാസം https://ml.wikipedia.org/wiki/March_0
മാർച്ച് 0 എന്നത് മാർച്ചിലെ ആദ്യ ദിവസത്തിന് തൊട്ട് മുമ്പുള്ള ദിവസമാണ്.
അതായത് ഫെബ്രുവരിയിലെ അവസാന ദിവസം.
ജ്യോതിശാസ്ത്രജ്ഞർ ഫെബ്രുവരിയിലെ അവസാന ദിവസം എന്നതിനു പകരമായി മാർച്ച് 0 എന്ന് ഉപയോഗിക്കാറുണ്ട്.